Lipesaleme 69 | Bibele e Inthaneteng | Phetolelo ea Lefatše le Lecha
Ho motsamaisi malebana le Likhahla.+ Ea Davida. 69 Mpholose, Molimo, kaha metsi a fihlile moeeng.+ 2 Ke tetebetse seretseng se tebileng, moo ho se nang sebaka sa ho ema.+Ke kene metsing a tebileng,Molapo o phallang o nkhohotse.+ 3 Ke khathalitsoe ke ho hoeletsa;+’Metso oa ka o omeletse.Mahlo a ka a feletsoe ke matla ha ke ntse ke letetse Molimo oa ka.+ 4 Ba ntlhoileng ntle ho lebaka ba bangata esita le ho feta moriri oa hlooho ea ka.+Ba nkhutsisang, e le lira tsa ka ntle ho lebaka, ba bangata.+Joale ke ile ka khutlisa seo ke neng ke sa ka ka se nka ka tlatlapo. 5 Molimo, u tseba booatla ba ka,Molato oa ka ha oa pateha ho uena.+ 6 E se eka ba u tšepileng ba ke ke ba hlajoa ke lihlong ka lebaka la ka,+’Musi Morena, Jehova oa mabotho.+E se eka ba u batlang ba ke ke ba kokobetsoa ka lebaka la ka,+Molimo oa Iseraele.+ 7 Etsoe ke jere nyeliso ka lebaka la hao,+Tlotlollo e koahetse sefahleho sa ka.+ 8 Ke fetohile ea khaohaneng le barab’eso,+Le osele ho bara ba ’Mè.+ 9 Etsoe cheseho ea ntlo ea hao e ntjele,+Linyeliso tsa ba u nyelisang li nkoetse holimo.+ 10 Ke ile ka lla ka ho itima lijo ha moea oa ka,+Empa e bile bakeng sa linyeliso ho ’na.+ 11 Ha ke entse lesela la mokotla liaparo tsa ka,Joale ke ile ka fetoha polelo ea maele ho bona.+ 12 Ba lulang hekeng ba ile ba qala ho nahanisisa ka ’na,+Ke ne ke le sehlooho sa lipina tsa ba noang joala bo tahang.+ 13 Empa ha e le ’na, thapelo ea ka e ne e lebisitsoe ho uena, Jehova,+Ka nako e amohelehang, Molimo.+Ka mosa oa hao o lerato o mongata u nkarabe ka ’nete ea poloko ea hao.+ 14 Ntopolle seretseng, e le hore ke se ke ka tetebela.+E se eka nka lopolloa ho ba ntlhoileng+ le metsing a tebileng.+ 15 E se eka molapo o phallang oa metsi o ke ke oa nkhohola,+Leha e le hore boliba bo ’metse,Kapa seliba se koale molomo oa sona holim’a ka.+ 16 Nkarabe, Jehova, etsoe mosa oa hao o lerato o molemo.+Retelehela ho ’na ho ea ka bongata ba mehauhelo ea hao,+ 17 U se ke ua patela mohlanka oa hao sefahleho sa hao.+Kahobane ke mahlomoleng, u nkarabe kapele.+ 18 U atamele moea oa ka, u o pholose;+U ntopolle ka lebaka la lira tsa ka.+ 19 U tseba nyeliso ea ka le lihlong tsa ka le ho tlotloloha ha ka.+Bohle ba bontšang bora ho ’na ba ka pel’a hao.+ 20 Nyeliso e robile pelo ea ka, ’me leqeba ke le sa phekoleheng.+Ke ile ka ’na ka lebella hore e mong a bontše kutloelo-bohloko, empa ho ne ho se le ea mong;+Le batšelisi, empa ha kea ka ka ba fumana.+ 21 Empa ba ile ba mpha semela se chefo bakeng sa lijo,+Ba leka ho ’noesa asene ha ke nyoriloe.+ 22 Tafole ea bona e ke e be sefi ka pel’a bona,+Boiketlo ba bona e be leraba.+ 23 Mahlo a bona a ke a fifale e le hore a se ke a bona;+U tetemise matheka a bona kamehla.+ 24 Tšollela nyatso ea hao holim’a bona,+E se eka bohale ba hao bo tukang bo ka ba fihlela.+ 25 Liahelo tsa bona tse pota-potiloeng ke lerako li ke li fetohe lesupi;+E se eka ho ke ke ha e-ba le ea lulang litenteng tsa bona.+ 26 Etsoe ba lelekisitse eo u mo otlileng,+Ba ntse ba pheta bohloko ba bao u ba hlabileng. 27 U buseletse liphoso tsa bona ka phoso,+E se eka ba ke ke ba kena ho lokeng ha hao.+ 28 Ba ke ba hlakoloe bukeng ea ba phelang,+E se eka ba ke ke ba ngoloa le ba lokileng.+ 29 Empa ke hlorile ’me kea opeloa.+Molimo, e se eka poloko ea hao e ka ntšireletsa.+ 30 Ke tla rorisa lebitso la Molimo ka pina,+Ke tla mo tlotlisa ka liteboho.+ 31 Sena e tla boela e be se khahlisang ho Jehova ho feta poho,+Ho feta pohoana e linaka, e nang le khōla e arohaneng.+ 32 Ka sebele ba bonolo ba tla ho bona; ba tla thaba.+Lōna ba batlang Molimo, lipelo tsa lōna le tsona li tsoele pele li phela.+ 33 Etsoe Jehova o mamela mafutsana,+A ke ke a nyelisa batšoaruoa ba hae.+ 34 Leholimo le lefatše li mo rorise,+Maoatle le ntho e ’ngoe le e ’ngoe e tsamaeang ka ho ’ona.+ 35 Etsoe Molimo o tla pholosa Sione+O tla haha metse ea Juda;+Ka sebele ba tla lula moo ’me ba e rue.+ 36 Bana ba bahlanka ba hae ba tla e rua,+Ba ratang lebitso la hae ke bona ba tla lula ho eona.+